Dit ten spyte van ’n konstitusionele hofbevel wat duidelik uitstippel dat die kontrak met CPS teen einde September uitgefaseer moet wees en dat die Poskantoor en die Suid-Afrikaanse agentskap vir maatskaplike sekerheid (Sassa) dié uitbetalingsdiens moet oorneem.
Die ministers het gesê die voortdurende staking by die Poskantoor raak nie die uitbetaling van toelae of die oorskakeling na die nuwe Sassa-kaart nie. Die staking raak glo net 60% van poskantore in KwaZulu-Natal en Gauteng.
Hulle het weer om verskoning gevra vir die tegniese probleme wat baie begunstigdes in die Julie-uitbetalingsproses ervaar het en sê dié probleme kry aandag.